Președintele Klaus Iohannis a anunțat că va refuza propunerile de miniștri trimise din nou de Guvernul Dăncilă.

Președintele Klaus Iohannis. Foto: Inquam Photos / Octav Ganea

El a precizat că anunțul oficial va fi făcut săptămâna aceasta.

Întrebat care este soluția pentru deblocarea situației, președintele a spus: „E simplu: PSD să vină cu propuneri care să mă convingă”.

„Guvernul trebuie să îndeplinească condițiile. Legea este valabilă și pentru Guvern. PSD să vină cu propuneri care să mă convingă și pe mine și pe alții că ministerele vor fi bine conduse”, a spus Klaus Iohannis.

În urma remanierii guvernamentale, președintele Klaus Iohannis a semnat decretele de numire ale unor noi miniștri, dar nu și pentru Ilan Laufer, propus la Dezvoltare, și Lia Olguța Vasilescu, propusă la Transporturi.

PSD a venit cu o nouă propunere: La Transporturi - Mircea Drăghici, iar la Dezvoltare, tot Lia Olguța Vasilescu. În ambele cazuri, președintele a respins propunerile invocând motive de legalitate.

După publicarea motivării, PSD a anunțat că premierul Viorica Dăncilă va trimite din nou la Cotrocerni aceleași propuneri - Mircea Drăghici și Lia Olguța Vasilescu.